wickkiey/tamil-wikipedia-chunked huggingface dataset:
# கரிமசிலிக்கன் சேர்மங்கள்

## வேதி வினைக்குழுக்கள்

### சிலில் ஐதரைடு

C–H பிணைப்பைக் காட்டிலும் சிலிக்கன் ஐதரசன் பிணைப்பு நீளமானதாகும். C–H பிணைப்பு நீளம் 105 பைக்கோமீட்டர்கள், Si-H பிணைப்பு நீளம் 148 பைக்கோ மீட்டர்களாகும். வலிமையும் அதனுடன் ஒப்பிடும் போது இது அதிகமாகும் (338:299) ஐதரசன் சிலிக்கனைக் காட்டிலும் அதிக மின்னெதிர்தன்மை கொண்டதாக உள்ளது. எனவே பெயரிடும்போது சிலில் ஐதரைடுகள் எனப் பெயரிடுகிறார்கள். சேர்மத்திற்கு பெயரிடும்போது ஐதரசன் இருப்பது முன்னிலைப் படுத்தப்படுவதில்லை. டிரையெத்தில்சிலேன் Et3SiH.என பெயரிடப்படுகிறது.பீனைல்சிலேன் PhSiH3 எனவும் பெயரிடப்படுகின்றன. மூலச் சேர்மம் SiH4 சிலேன் எனப்படுகிறது.
# ஆர்ப்பினோ

**ஆர்பினம்** ஃபுரோசினோன் மாகாணத்தின் ஒரு நகராட்சி ஆகும், லத்தீன் பள்ளத்தாக்கு பகுதியில் மத்திய இத்தாலியில் லசியோ பிராந்தியத்தில் இது அமைந்துள்ளது.
# ஆர்ப்பினோ

## வரலாறு

பண்டைய நகரம் ஆர்ப்பினோ குறைந்தது கி.மு. 7 ஆம் நூற்றாண்டில் பேலசுகி உடன் இணைக்கப்பட்டது. அது ரோமர்கள் கைப்பற்றப்பட்ட மற்றும் கி.மு. 305 நகரத்தில் கொடுமைப்படுத்துதல் கொடுக்கப்பட்ட இது கி.மு. 188 ஆம் ஆண்டில் ரோமன் வாக்குகளை பெற்றது. கி.மு 90 ஆம் ஆண்டில் நகராட்சி நிலையைப் பெற்றது. கயஸ் மரிஸும் சிசரோவும் அர்பினியிலிருந்து வந்தனர். மார்கஸ் விஸ்பனீயஸ் அகிரிப்பா அர்பினினுடைய சொந்த ஊர் என்றும் இந்த நாளில் தொடர்கிறது ஒரு வாய்வழி பாரம்பரியம். வரலாற்றாசிரியர்கள் அவருடைய தோற்றத்தை உறுதிப்படுத்த முடியவில்லை.
அர்பினோவில் உள்ள பழைய ரோமன் பாசல் அலை ஆரம்ப கால இடைவெளிகளில் ரோமானிய டச்சியும் பெனெவெனோவின் டச்சியும் அதன் மூலோபாய நிலைப்பாட்டிற்கு முரண்பட்டன. 11 ஆம் நூற்றாண்டிற்குப் பிறகு நோர்மன்ஸ் ஹோஹென்ஸ்டூஃபென் மற்றும் பாப்பல் மாநிலங்களால் ஆட்சி செய்யப்பட்டது. 1229 இல் பிரடெரிக் இரண்டாம் மற்றும் 1242 இல் கான்ராட் IV ஆகியவற்றால் இது இரண்டு முறை அழிக்கப்பட்டது;
# கிரார்துசு மெர்காதோர்

**கிரார்துசு மெர்காதோர்** (*Gerardus Mercator*,; 5 மார்ச் 1512&nbsp;– 2 திசம்பர் 1594) 16ஆம் நூற்றாண்டில் வாழ்ந்த செருமானிய நிலப்படவரைவியலாளர், புவியியலாளர் மற்றும் அண்ட அமைப்பியலாளர். 1569இல் உலக நிலப்படத்தை உருவாக்கியதற்காக இவர் பெரிதும் அறியப்படுகிறார். இவரது மெர்காதோர் வீழல் என்ற கருதுகோளைப் பயன்படுத்தி இந்த நிலப்படத்தை உருவாக்கினார். கடலில் செல்லும்போது ஒரே திசையளவு கொண்ட வழிகளை நேர்கோடுகளாக காட்டுதலே மெர்காதோர் வீழல் ஆகும். இந்த கருதுகோள் இன்றளவிலும் கடல் வழிகாட்டுதல் படங்களில் பின்பற்றப்படுகின்றது.  
நெதர்லாந்தின் நிலப்படவரைவியல் கல்லூரியை நிறுவியர்களில் இவரும் ஒருவராவார். இது மிகவும் குறிப்பிடத்தக்க கல்வி நிலையமாக அக்காலகட்டத்தில் (ஏறத்தாழ 1570கள்–1670கள்) இருந்தது. தனது வாழ்நாளில் இவரே உலகின் மிகவும் புகழ்பெற்ற நிலப்படவியலாளராக விளங்கினார். நிலப்படவரைவியலைத் தவிர இவருக்கு சமயவியல், மெய்யியல், வரலாறு, கணிதம், புவியின் காந்தப்புலம் ஆகிய துறைகளிலும் ஆர்வம் இருந்தது. செதுக்குதல், வனப்பெழுத்து உலக உருண்டைகளையும் அறிவியல் கருவிகளை உருவாக்குதல் போன்றவற்றிலும் சிறந்து விளங்கினார்.  
அவரது காலகட்டத்தைச் சேர்ந்த மற்ற அறிவியலாளர்களைப் போலன்றி மெர்காதோர் அதிகம் பயணிக்கவில்லை. அவரது புவியியல் அறிவை நூல்களைப் படித்தே வளர்த்துக் கொண்டார். அவரது சொந்த நூலகத்தில் 1000 நூல்களையும் நிலப்படங்களையும் சேகரித்து வைத்திருந்தார். இவற்றை தன்னைக் காணவந்தோர் மூலமாகவும் ஆறு மொழிகளில் மற்ற அறிவியலாளர்கள், பயணிகள், வணிகர்கள், மாலுமிகளுடன் நிகழ்த்திய கடிதப் போக்குவரத்தாலும் சேகரித்தார். மெர்காதோரின் துவக்க கால நிலப்படங்கள் அளவில் பெரிய வடிவங்களாக சுவற்றில் தொங்குவிடுமாறே இருந்தன. ஆனால் வாழ்நாளின் பிற்பகுதியில் நூற்றுக்கும் கூடுதலான வட்டார நிலப்படங்களை சிறிய வடிவங்களில் வெளியிட்டார். இவற்றை எளிதாக நூல் வடிவில் தொகுக்க முடிந்தது. 1595இல் இத்தகைய முதல் நிலப்படத் தொகுப்பை வெளியிட்டார். இதற்கு முதன்முதலாக *அட்லசு* என்று பெயரிட்டார். இச்சொல்லை நிலப்படத் தொகுப்பிற்கு மட்டுமன்றி இகலுலகின் உருவாக்கம், வரலாறு என அனைத்தையும் குறிப்பிடுவதற்காக உருவாக்கினார். முதல் பெரும் புவியியலாளராக விளங்கிய மாரிதானியாவின் அரசர் அட்லசு நினைவாகவே இப்பெயரை உருவாக்கினார். இந்த அரசர் டைட்டன் அட்லசின் மகனாவார்; எனினும் இவ்விரு தொன்மக் கதைகளும் விரைவிலேயே ஒருங்கிணைந்தன.  
மெர்காதோருக்கு தமது நிலப்படங்களையும் பூகோளங்களையும் விற்றே வருமானத்தின் பெரும்பகுதியை ஈட்டினார். அறுபது ஆண்டுகளுக்கும் மேலாக அவை உலகின் சிறந்தவையாகக் கருதப்பட்டன. அப்போது விற்கப்பட்டவற்றில் சில இன்னமும் கிடைக்கின்றன. கோளங்களை உருவாக்கவும் அவற்றில் நிலப்படங்களை அச்சிடவும் தாங்கிகளை வடிவமைக்கவும் பொதிந்து ஐரோப்பா முழுமையும் அனுப்பவும் சிறந்த வணிக முனைவு தேவைப்பட்டது. தவிரவும் மெர்காதோர் அவரது அறிவியல் கருவிகளுக்காகவும் அறியப்பட்டார்; குறிப்பாக சோதிடம். வானியல் வடிவவியலை ஆராயத் தேவையான கருவிகளை உருவாக்கினார்.  
கத்தோலிக்க திருச்சபையைச் சேர்ந்த குடும்பத்தில் பிறந்த மெர்காதோர் ஆழ்ந்த கிறிஸ்தவர். மார்ட்டின் லூதரின் சீர்திருத்தத் திருச்சபை பரவி வந்தபோது தம்மை சீர்த்திருத்தச் சபையினராக காட்டிக்கொள்ளாதபோதும் ஆதரவாளராக இருந்தார். இதற்காக ஆறு மாதங்கள் சிறைக்குச் சென்றார். இந்த மத ஒறுப்பே இவரை கத்தோலிக்க இலியூவனிலிருந்து குடிபெயரச் செய்தது. சமயச் சகிப்பு கொண்டிருந்த துயிசுபர்கிற்கு குடியேறினார். இங்கு தமது வாழ்நாளின் கடைசி 30 ஆண்டுகளைக் கழித்தார்.
# காஞ்சனா 3

***காஞ்சனா 3 *** என்பது ராகவா லாரன்ஸ் என்ற இயக்குநரால் இயக்கப்பட்டு வரும் ஒரு தமிழ் திகில் பழிவாங்கும் வகைத் திரைப்படம். இதில் ராகவா லாரன்ஸ்உதவி நடன இயக்குநர் தயாபரன், ஓவியா நடிக்கின்றனர். சன் பிக்சர்ஸ் நிறுவனம் இதைத் தயாரிக்கிறது. முனி தொடரின் நாலாவது பாகமாகவும், காஞ்சனா தொடரின் மூன்றாவது பாகமாகவும் தயாராகிறது. இத்திரைப்படம் 2019 ஆம் ஆண்டு ஏப்ரல் மாதம் 19 ஆம் நாள் வெளியிடப்பட்டது.
# காஞ்சனா 3

## நடிகர்கள்

- ராகவா லாரன்ஸ் - ராகவன் , காளி
- ஓவியா - காவியா
- கோவை சரளா - ராகவனின் தாய்
# காஞ்சனா 3

## தயாரிப்பு

காஞ்சனா 2 (2015) வெற்றியைத் தொடர்ந்து, அதே போன்ற, திகில் நகைச்சுவைப் படங்களை அதிகமாக தயாரிக்கப்போவதாக, இயக்குநர் ராகவா லாரன்ஸ் கூறினார். ஆகஸ்டுல், நாகா எனும் திரைப்படத்தை அறிவித்தார். அவரே இயக்குகிறார் என்றும், முனி தொடரின் நான்கவாது பாகமாக இருக்கும் என்றும் அறிவித்தார். முக்கிய வேடத்தில் நடிக்க நடிகை ஜோதிகாவை அணுகினார். என்றாலும், அதில் அதிக முன்னேற்றம் இல்லாததால், தனது அடுத்த படங்களான மொட்ட சிவா கெட்ட சிவா(2017), சிவலிங்கா(2017) ஆகியவற்றில் கவனம் செலுத்தினார்.  
ஆகஸ்ட் 2017 ல் இப்படத்தின் வேலைகளை மீண்டும் தொடங்குவதாக ராகவா லாரன்ஸ் அறிவித்தார். அவரது வழக்கமான துணை நடிகர்களான, உதவி நடன இயக்குநர் தயாரிப்பாளர் தயாபரன் கோவை சரளா, ஸ்ரீமன் மற்றும் தேவதர்னி ஆகியோர் இதிலும் உள்ளனர். 2010ல் புகழ்பெற்ற திரைப்படமான எந்திரனைத் தயாரித்த சன் பிக்சர்ஸ், தங்கள் இரண்டாவது படமாக இதைத் தயாரிக்கின்றனர். செப்டம்பர் இறுதியில், ஓவியா, முதன்மைப் பாத்திரங்களில் நடிப்பதற்காக தேர்வுசெய்யப்பட்டனர்.  
படப்பிடிப்பு சென்னையில் அக்டோபர் 2017 முதல் வாரத்தில் படம் தொடங்கியது. நிவேதா ஜோசப் ஆடை வடிவமைப்பாளராகப் பணிபுரிகிறார்.
# மெர்காதோர் வீழல்

**மெர்காதோர் வீழல்** (*Mercator projection*) கிரார்துசு மெர்காதோர் என்ற பிளெமிச புவியியலாளர் 1569இல் உருவாக்கிய *உருளைவடிவ நிலப்பட வீழல்* ஆகும். அடுத்துள்ள படிமத்தில் கண்டுள்ள படி கோளவடிவ புவிப்பரப்பின் நிலப்படத்தை இரு பரிமாண மேற்பரப்பில் வெளிப்படுத்துவதே இதன் கருத்துருவாகும். இது கடல்சார் பயணங்களுக்கு சீர்தர நிலப்பட வீழல் தொழில்நுட்பமாக பரவலாக பயன்படுத்தப்பட்டது. ஒரே பாதநெறியில் செல்லும் வழி நேர்கோடாகக் காட்டப்படுவது புரிதலுக்கு எளிமையாக உள்ளது. ஓர் புள்ளியைச் சுற்றி நேரோட்ட அளவுகோல் அனைத்து திசைகளிலும் சமமாக இருந்தாலும் நிலநேர்க்கோடு புவிநடுக்கோட்டிலிருந்து உயர்ந்து சென்று துருவங்களை அடையும்போது காட்டப்படும் அளவுகள் திரிந்து காணப்படும். துருவத்தை எட்டும்போது அளவுகோல் முடிவிலியை நெருங்கும். காட்டாக, துருவங்களை ஒட்டியுள்ள கிறீன்லாந்தும் அந்தாட்டிக்காவும் தமது இயல்பான அளவுகளை விடப் மிகப் பெரிதாகவும் புவிநடுக் கோட்டிற்கு அண்மித்துள்ள மத்திய ஆபிரிக்கா இயல்பை விடச் சிறியதாகவும் காட்டப்படும்.
# மெர்காதோர் வீழல்

## பண்புகளும் வரலாறும்

1569இல் மெர்காதோர் பதிப்பித்த நிலப்படம் ஓர் பெரிய கோள்படமாக இருந்தது; 202 செமீட்டருக்கு 124&nbsp;செமீ அளவில் பதினெட்டு தனித்தனி தாள்களில் அச்சடிக்கப்பட்டிருந்தது. அனைத்து உருளை வீழல்களிலும் நிகழ்வதுபோல இணைகளும் நெடுங்கோடுகளும் நேராகவும் ஒன்றுக்கொன்று செங்குத்தாகவும் காட்டப்பட்டிருந்தன. இதை சாதிப்பதற்கு நிலப்படம் கிழக்கு-மேற்காக நீட்டிக்க வேண்டியிருந்தது; நிலநடுக்கோட்டிலிருந்து விலகி தொலைவு கூடும் போது இந்த நீட்டிப்பு இன்னமும் கூடியது. எனவே கூடவே வடக்கு-தெற்காகவும் மெர்காதோர் நீட்டித்தார். இதனால் ஒவ்வொரு புள்ளியும் கிழக்கு-மேற்கிலும் வடக்கு-தெற்கிலும் ஒரே அளவுகோலைக் கொண்டிருக்கும். இது பொது வடிவான நிலப்படத்தை கொடுத்ததால் அனைத்து இடங்களிலும் கோணங்கள் தக்கவைக்கப் பட்டன.  
மெர்காதோர் நிலப்படத்தின் அளவுகோல் நிலநேர்க்கோட்டுடன் கூடுவதால் புவியியல் அமைப்புகளின் அளவு திரிந்தது. நிலநடுக்கோட்டிற்கு அருகில் உள்ளவற்றை விட துருவங்களுக்கு அருகிலிருந்த அமைப்புகள் பெரியதாகக் காட்டப்பட்டன. இது கோளின் மொத்தப் புவியியலை திரித்துக் காட்டுகின்றது. மெர்காதோர் நிலப்படத்தில் துருவங்களுக்கு அண்மையில் இந்த அளவுகோல் முடிவிலியை நெருங்குவதால் நிலநேர்க்கோடுகள் 70° வடக்கு அல்லது தெற்கிலுள்ள இடங்கள் நடைமுறைப்படி பயன்படுத்த இயலாமலுள்ளன. எனவே மெர்காதோர் நிலப்படங்கள் துருவப் பிரதேசங்களில் பயன்படுத்த இயலாது. ( இது புவியின் சுற்றுகை அச்சைச் சார்ந்த உருளை வீழலுக்கு மட்டுமே; இதற்கு மாறான குறுக்கு அச்சைச் சார்ந்த உருளை வீழல் மற்றொரு பயன்பாட்டிற்கு பயன்படுத்தப்படுகின்றது.)  
ஒரே கடல்வழி திசையளவுகளைக் கொண்ட கோடுகள் (நெடுங்கோடுகளுடன் ஒரே கோணத்தைக் கொண்டிருக்கும் கோடுகள் *லோக்சோடிரோம்கள்* அல்லது *ரம்பு கோடுகள்* எனப்படுகின்றன.) நேர்கோடுகளாக மெர்காதோர் நிலப்படத்தில் காட்டப்படுகின்றன. இந்த இரு பண்புகளும், பொது வடிவு, நேரான ரம்பு கோடுகள், கடல்சார் வழிநடத்தலுக்கு மிகவும் பொருத்தமானவையாக உள்ளன. பாதைநெறிகளும் திசையளவுகளும் காற்றுப் புள்ளியியல் படங்களைக் கொண்டும் கோண அளவிகளைக் கொண்டும் அளவிடப்படுகின்றன. நிலப்படத்தில் ஒரு புள்ளியிலிருந்து மற்றொரு புள்ளிக்கு தொடர்புள்ள திசைகள் எளிதாக குறிக்க முடிகின்றது.  
மெர்காதோர் தனது உலகப் படத்திற்கு கொடுத்த தலைப்பு (: "புதிய மிகுதிப்படுத்திய புவியின் விவரணம், மாலுமிகளின் பயன்பாட்டிற்காக திருத்தப்பட்டது") அவர் இதனை குறிப்பாக கடல்சார் வழிநடத்தலுக்காகவே இதனை வடிவமைத்தார் என அறிய வைக்கிறது. இந்த அமைப்பு எவ்வாறு பெறப்பட்டது என்பதை மெர்காதோர் விவரிக்காவிட்டாலும் அவர் வரைபடமுறையையே பயன்படுத்தியிருக்கலாம். புவிக் கோளத்தில் முன்பு வரைந்திருந்த சில ரம்பு கோடுகளை சதுர புவி ஆயவரைப் பின்னலில் படியெடுத்திருக்கலாம். இணைகளுக்கு இடையேயான இடைவெளியை சரிசெய்து கோளத்தில் உள்ளதுபோலவே அதே கோணங்களில் இருக்குமாறு சீராக்கியிருக்கலாம்.
# மெர்காதோர் வீழல்

## உசாத்துணைகள்

- .
-
-
-
-
-
- This paper can be downloaded from USGS pages. It gives full details of most projections, together with interesting introductory sections, but it does not derive any of the projections from first principles.
# சக்கிமங்கலம்

**சக்கிமங்கலம்** (Sakkimangalam) என்பது தமிழ்நாட்டின், மதுரை மாவட்டம், மதுரை கிழக்கு வட்டம், மதுரை கிழக்கு ஊராட்சி ஒன்றியம், சக்கிமங்கலம் ஊராட்சியில் அமைந்த வருவாய் கிராமம் ஆகும். மதுரை கிழக்கு (சட்டமன்றத் தொகுதி)க்கும், மதுரை மக்களவைத் தொகுதிக்கும் உட்பட்டதாகும். மதுரைக்கு கிழக்கே 8 கி.மீ. தொலைவில், வைகை ஆற்றின் வடகரையில் சக்கிமங்கலம் உள்ளது.  
மதுரை மாநகராத்தின் நகர்புறத்தில் அமைந்த இக்கிராமத்தின் அஞ்சல் சுட்டு எண் 625201;இதன் அஞ்சலகம் சிலைமானில் உள்ளது தொலைபேசி குறியீடு எண் 04549 ஆகும். சக்கிமங்கலத்தின் சௌத் இந்தியன் வங்கியின் கிளை உள்ளது.
# சக்கிமங்கலம்

## சக்கிமங்கலத்தின் குடியிருப்பு

- சக்கிமங்கலம்
- சமத்துவபுரம்
- முனியாண்டி புரம்
-
-
-
-
-
-
-
-
-
- அன்னை சத்தியா நகர்
- புவனேஸ்வரி காலனி
- அன்னை இந்திரா நகர்
- அம்பேத்கார் நகர்
- இ.புதூர்
- நரிக்குறவர் காலனி
- எம்.ஜி.ஆர். நகர்
- பசும்பொன் நகர்
- பி.டி.ஆர். நகர்
- உலமா நகர்
- அஞ்சுகம் நகர்
-
-
-
-
-
-
-
-
-
-
-
-
-
# சக்கிமங்கலம்

## அருகமைந்த சிற்றூர்கள்

- சிலைமான்
- புளியங்குளம்
- எல்.கே.டி. நகர்
- இளமனூர்
-
- கார்சேரி
- ஆண்டார்கொட்டாரம்
# சக்கிமங்கலம்

## மக்கள்தொகை பரம்பல்

2011ம் ஆண்டின் மக்கள்தொகை கணக்கெடுப்பின்படி, 1,141 வீடுகள் கொண்ட சக்கிமங்கலத்தின் மொத்த மக்கள்தொகை 4,.428 ஆகும். அதில் ஒடுக்கப்பட்டோர் 13,77 (31.10%) ஆகவுள்ளனர். எழுத்தறிவு 80.18% ஆகவுள்ளது. இங்கு 2402 தொழிலாளர்கள வாழ்கின்றனர். ஆறு வயதிற்குட்பட்டோர் 511 ஆகவுள்ளனர். இக்கிராமத்தில் தமிழ், தெலுங்கு, சௌராடிரம் பேசப்படுகிறது. இக்கிராமத்தின் மக்கள்தொகையில் 40% சௌராட்டிர கைத்தறி நெசவாளர் குடும்பத்தினர் ஆவார்.
# சக்கிமங்கலம்

## அருகமைந்த கல்வி நிலையங்கள்

- அரசினர் உயர்நிலைப்பள்ளி மற்றும் துவக்கப்பள்ளி சக்கிமங்கலம்
- அரசினர் மேல்நிலைப்பள்ளி சிலைமான்
-
- வேலம்மாள் பொறியியல் மற்றும் தொழில்நுட்பக் கல்லூரி, விரகனூர்
- வேலம்மாள் மேனிலைப் பள்ளி, விரகனூர்
- கே எல் என் பாலிடெக்னிக் கல்லூரி, கோழிமேடு
- கே எல் என் சிபிஎஸ்சி மேனிலைப் பள்ளி, கோழிமேடு
# நேபாளப் பொதுவுடைமைக் கட்சி (ஒமாலெ)

**நேபாளப் பொதுவுடைமைக் கட்சி (ஒமாலெ)** (नेपाल कम्युनिस्ट पार्टी (एमाले)) நேபாள நாட்டிலுள்ள ஒரு பொதுவுடமைக் (அரசியல்) கட்சி ஆகும். அக்கட்சி 1990-ஆம் ஆண்டு நேபாளப் பொதுவுடைமைக் கட்சி (மார்க்சியம்-இலெனினியம்), நேபாள பொதுவுடைமைக் கட்சி (மார்க்சியம்) ஆகிய இரண்டு கட்சிகளையும் இணைத்துத் தொடங்கப்பட்டது.இதனுடைய முதல் கூட்டம் நேபாளம், மொராங், இதகாராவில் இரதுவாமை நகராட்சியில் முந்தையப் பொதுச் செயலாளரும் மக்கள் ஏற்புடைய தலைவருமாகிய மதன் பந்தாரி வீட்டில் நடந்தது. இந்தக் கட்சி நான்கு தடவை அரசின் தலையேற்றது; முதலில், மன்மோகன் அதிகாரி தலைமையில் 1994 முதல் 1995 வரையிலும் அடுத்து மாதவ் குமார் நேபால் தலைமையில் 2009 முதல் 2011 வரையிலும் 2011 இல் சாலா நாத் கனால் தலைமையிலும் அதற்கடுத்து கட்க பிரசாத் சர்மா ஒளி தலைமையில் 2015 முதல் 2016 வரையிலும் அரசுத் தலை ஏற்றது. இந்தக் கட்சி ஐந்து தடவை மற்ர கட்சிகளோடு கூட்டக அரசில் பங்கு வகித்துள்ளது. இது முதலில் 1997 இல் உலோகேந்திர பகதூர் சந்த் தலைமையிலும் அடுத்து கிரிஜா பிரசாத் கொய்ராலா தலைமையில் 1998 முதல் 1999 வரையிலும் பின்னர் புழ்சுபா கமல் தாகல் தலைமையில் 2008 முதல் 2009 வரையிலும் அதற்கடுத்து பாபுராம் பத்தாரை தலைமையில் 2011 முதல் 2013 வரையிலும் கடைசியாக 2014 முதல் 2015 வரையில் சுழ்சி கொய்ராலா தலைமையிலும் அர்சில் பங்கேற்றது.  
இந்தக் கட்சியின் பொதுச் செயலாளராக மாதவ் குமார் நேபால் இருந்தார். இக்கட்சியின் தலைவராக 2014 சூலை முதல் [[கட்க பிரசாத் சர்மா ஒளி உள்ளார்.  
இந்தக் கட்சி "புத்தாபார்" என்ற இதழை வெளியிடுகிறது.  
அந்தக் கட்சியின் இளையோர் அமைப்பு நேபாள இளைஞர் கழகம் (நே இ க) ஆகும்.  
1999 நடைபெற்ற பாராளுமன்றத் தேர்தல்களில் அக்கட்சி 2734568 வாக்குகளையும் (31.61%) 71 இடங்களையும் பெற்றது.
# நேபாளப் பொதுவுடைமைக் கட்சி (ஒமாலெ)

## வரலாறு

### நிறுவல், 1991–1993

நேபாள ஒன்றிய இடது முன்னணி ( 1990), 1990 இல் ஊராட்சி அமைப்பை எதிர்த்து பலகட்சி மக்களாட்சியை மீட்க அமைக்கப்பட்டது. இது நேபாளப் பேராயக் கட்சியுடனும் அரசர் பிரேந்திராவுடனும் இணைந்து 1990 நவம்பரில் ஓர் அரசியல் கூட்டியக்கத்தினை நடத்தியது. இந்த மக்கள் பெருங்கூட்டியக்கம் இறுதியில் வெற்றி கண்டது. பின்னர், ஒன்றிய இடது முன்னணியின் இரு உறுப்புகளாகிய நேபாளப் பொதுவுடைமைக் கட்சி (மார்க்சியம்) (1986–91), நேபாளப் பொதுவுடைமைக் கட்சி (மார்க்சியம்-லெனினியம்) ஆகியவை 1991 ஜனவரி 6 இல் ஒன்றிணைந்து நேபாள்ப் பொதுவுடைமைக் கட்சி (ஒன்றிய மார்க்சியம்-லெனினியம்) கட்சியை 1991 தேர்தலுக்கு முன் உருவாக்கின. பிறகு, நேபாள இடது முன்னணி (1990) செயல்படவில்லை.
# நேபாளப் பொதுவுடைமைக் கட்சி (ஒமாலெ)

## கருத்தியல்

மதன் பந்தாரி சம கால பன்னாட்டு வரலாற்று நிலைமைகளைக் கருத்தில் கொண்டு தேசிய வருக்கப் போராட்டம் எனும் கோட்பாட்டை முன்மொழிந்தார். இன்றுவரை இக்கோட்பாடே நேபாளப் புரட்சியின் முதன்மை தலைமைதாங்கும் நெறிமுறையாக உள்ளது.  
இன்றைய உலகமயமாகிய நிலைமைகளில் அரசியல் பொருளியல் அதிகாரத்தைப் பெறாமல் நேபாள மக்கள் வெற்றிகாண முடியது என்பது மதன் பந்தாரியின் கண்ணோட்டம் ஆகும். தேர்தலில் நின்று மக்கள் வாக்குகளைப் பெற்றே, மாறாக ஆயுதமேந்திப் புரட்சி செய்தல்ல, வெற்றிகண்டு ஆட்சியைப் பிடிப்பது ஒன்றே நம்முன் உள்ள ஒரே வழி எனக் கருதினார். இதை அனைத்து மக்களும் உணரவைத்து பொதுவுடைமைக் கட்சிகளுக்கு மட்டுமே வாக்களிக்கச் செய்ய வேண்டும். பொதுவுடைமைக் கட்சிகளும் அக்கட்சிகளின் தலைவர்களும் செயல்முனைவாளரோடு ஒருங்கிணைந்து மக்கள் ஆதரவைத் திரட்டவேண்டும். மக்கள் வாக்கின்றி நேபாள அரசு உண்மையான மக்களாட்சியை வழங்க முடியாது.
# நேபாளப் பொதுவுடைமைக் கட்சி (ஒமாலெ)

## தலைமை

: அண்மைக் கட்சித் தலைவர்; நேபாள முதன்மை அமைச்சர்]]
# நேபாளப் பொதுவுடைமைக் கட்சி (ஒமாலெ)

## தலைமை

### நேபாளப் பொதுவுடைமைக் கட்சி (ஒமாலெ) தலைவர்கள்

- மன்மோகன் அதிகாரி, 1991-1999
- சாலா நாத் கனால், 2009-2014
- கட்க பிரசாத் சர்மா ஒளி, 2014-அண்மை
# நேபாளப் பொதுவுடைமைக் கட்சி (ஒமாலெ)

## தலைமை

### நேபாளப் பொதுவுடைமைக் கட்சி (ஒமாலெ) பொதுச்செயலாளர்கள்

- மதன் பந்தாரி, 1993
- மாதவ் குமார் நேபால், 1993-2008
- சாலா நாத் கனால், 2008-2009
- ஈசுவர் போகரல், 2009 - அண்மை
# நேபாளப் பொதுவுடைமைக் கட்சி (ஒமாலெ)

## தலைமை

### நேபாளப் பொதுவுடைமைக் கட்சி (ஒமாலெ) முதன்மை அமைச்சர்கள்

| மன்மோகன் அதிகாரி | 1994-1995 |  |
| --- | --- | --- |
| மாதவ் குமார் நேபால் | 2009-2011 |  |
| சாலா நாத் கனால் | 2011 |  |
| கட்க பிரசாத் சர்மா ஒளி | 2015-2016, 2018-அண்மை | } |
# நேபாளப் பொதுவுடைமைக் கட்சி (ஒமாலெ)

## உடன் இணைந்த அமைப்புகள்

- நேபாளத் தொழிற்சங்கங்களின் பொதுக் கூட்டமைப்பு
- நேபாள இளைஞர் கழகம்
- அனைத்து நேபாளத் தேசிய தற்சார்பு மாணவர் ஒன்றியம்
- அனைத்து நேபாள மகளிர் கழகம்
- அனைத்து நேபாள உழவர் (விவசாயிகள்) கழகம்
- அனைத்திந்திய நேபாளத் தற்சார்பு மாணவர் ஒன்றியம்
- தேசிய ஆசிரியர் கழகம்
- தேசிய மக்கள் பண்பாட்டுப் பேரவை
- நேபாள மாற்றுத்திறனர் தேசிய மக்களாட்சி இயக்கம்
# நேபாளப் பொதுவுடைமைக் கட்சி (ஒமாலெ)

## தேர்தல் முடிவுகள்

| 1991 | மதன் பந்தாரி | 2,040,102 | 27.98 | 2 ஆம் இடம் |  |
| --- | --- | --- | --- | --- | --- |
| 1994 | மன்மோகன் அதிகாரி | 2,352,601 | 30.85 | முதல் இடம் |  |
| 1999 | மாதவ் குமார் நேபால் | 2,728,725 | 31.66 | 2 ஆம் இடம் |  |
| 2008 | மாதவ் குமார் நேபால் | 2,229,064 | 21.63 | 3 ஆம் இடம் |  |
| 2013 | சாலா நாத் கனால் | 2,492,090 | 27.55 | 2 ஆம் இடம் |  |
| 2017 | கட்க பிரசாத் சர்மா ஒளி | 3,173,494 | 33.25 | முதல் இடம் | } |
# அப்பன்திருப்பதி

**அப்பன்திருப்பதி** (Appanthirupathi) என்பது தமிழ்நாட்டின் மதுரை மாவட்டம், மதுரை கிழக்கு வட்டம், மதுரை கிழக்கு ஊராட்சி ஒன்றியம், வெள்ளியங்குன்றம் ஊராட்சியில் அமைந்துள்ளது. அப்பன்திருப்பதி, மதுரை கிழக்கு (சட்டமன்றத் தொகுதி)க்கும், மதுரை மக்களவைத் தொகுதிக்கும் உட்பட்டதாகும். இதன் அஞ்சல் சுட்டு எண் 625301; தொலைபேசி குறியீடு எண் 04549 ஆகும். இங்கு சிறீநிவாசப் பெருமாள் கோயில் உள்ளது. மேலும் இந்தியன் ஓவர்சீஸ் வங்கியின் கிளை உள்ளது.
# அப்பன்திருப்பதி

## அமைவிடம்

மதுரை - அழகர் கோவில் செல்லும் சாலையில், மதுரையிலிருந்து 14 கி.மீ. தொலைவில் அமைந்துள்ளது.
# அப்பன்திருப்பதி

## மக்கள்தொகை பரம்பல்

2011ம் ஆண்டின் மக்கள்தொகை கணக்கெடுப்பின்படி, 404 வீடுகள் கொண்ட அப்பன்திருப்பதி வருவாய் கிராமத்தின் மொத்த மக்கள்தொகை 1,554 ஆகும். ஒடுக்கப்பட்டோர் எண்ணிக்கை 170 (3.73%) ஆகவுள்ளது. ஆறு வயதிற்குட்பட்ட குழைந்தகள் 170 ஆக உள்ளனர். சராசரி எழுத்தறிவு 76.73% ஆகும். இக்கிராமத்தின் மொத்த வேளாண் மற்றும் இதர தொழிலாளர்கள் 705 ஆகும். அப்பன்திருப்பதியில் தமிழ், தெலுங்கு மற்றும் சௌராஷ்டிர மொழிகள் பேசப்படுகிறது.
# அப்பன்திருப்பதி

## அப்பன்திருப்பதி அருகே அமைந்த குடியிருப்புகள்

- வெள்ளியங்குன்றம்
- சாந்தி நகர்
- பூண்டி
- எம்.ஜி.ஆர். நகர்
- மாத்தூர் விலக்கு நகர்
- அழகாபுரி
- அண்டமான்
- உடைகுளம்
- தோப்பு
- வெ. புதூர்
- சவலக்கராயன்
- கொல்லன்குளம்
- அழகாபுரி
- கள்ளந்திரி
- தூயனேரி
- இருக்கலைநத்தம்
# காலிபரே மென்பொருள்

**காலிப்ரே** (*Calibre*) என்பது மின்னூல்களை உருவாக்க, நிர்வகிக்க உதவும் ஒரு கட்டற்ற மென்பொருள். இது லினக்சு, மேக், விண்டோசு ஆகிய இயங்குதளங்களில் இயங்கக்கூடியது. இது மின்னூலகங்களை உருவாக்க உதவுகிறது. மேலும் மின்னூல்களை படிககவும், மாற்றங்கள் செய்யவும், ஒரு மின்னூல் வகையிலிருந்து வேறு வகைக்கு மாற்றவும் உதவுகிறது. கணினியில் உள்ள மின்னூல்களை பல்வேறு மின்னூல் படிக்கும் கருவிகளுக்கு அனுப்பவும் உதவுகிறது. epub, azw3 ஆகிய வகை மின்னூல்களை இதில் இயல்பாகவே மாற்றங்கள் செய்யலாம் பிற வகை மின்னூல்களை முதலில் இவ்வகைகளுக்கு மாற்றி, பிறகு மாறுதல்கள் செய்யலாம்.  
GPL V3என்ற கட்டற்ற உரிமத்தில் வழங்கப்படுவதால், மூலநிரலுடன், மாற்றங்கள் செய்யும் உரிமையும், யாவருக்கும் பகிரும் உரிமையும் வழங்க்ப்படுகிறது.
# காலிபரே மென்பொருள்

## வரலாறு

31அக்டோபர் 2006 அன்று, சோனி நிறுவனம் PRS-500என்றமின்னூல்படிக்கும்கருவியைவெளியிட்டது.கோவிட்கோயல்என்பவர்லினக்சுஇயங்குதளத்தில் PRS-500ன்மின்னூல்களைப்படிக்கlibprs500 என்ற மென்பொருளை எழுதினார்.MobileReadஎனும்இணையஉரையாடல்தளஉறுப்பினர்களில்உதவியுடன்,Broad Band eBook (BBeB) என்றகோப்புவகையைக்கையாளும்மென்பொருளையும்எழுதினார்.2008ல், அவரது நிரல் தொகுதிகள் ஒன்றிணைக்கப்பட்டு, calibre என்ற பெயரில் வெளியிடப்பட்டன.
# காலிபரே மென்பொருள்

## சிறப்புகள்

காலிபரே மென்பொருள் பலவகையான கோப்புகளை ஆதரிக்கிறது. பெரும்பாலான கோப்பு வகைகளில், எழுத்துரு மாற்றுதல், எழுத்துரு அளவு மாற்றுதல், நூல் விவரங்கள் மாற்றம், பொருளடக்கம் சேர்த்தல் போன்ற மாறுதல்கள் செய்யலாம். தக்க உரிமம் உள்ள மின்னூல்களை எளிதில் கையாளலாம். ஆனால்எண்முறை உரிமைகள் முகாமைத்துவம் (Digital Rights Management/DRM) கொண்டவற்றை மாற்ற, அதெற்கென உள்ள தனி மென்பொருட்கள் தேவை.  
இதுமின்னூல்களைபல்வேறுவகைகளில்அடுக்கி,வகைப்படுத்தஉதவுகிறது.மின்னூல்களின்விவரங்களை ISBNdb.com போன்ற தளத்தில் இருந்து பெறுப்படுகிறது. ஆசிரியர் பெயர், வகை, நூல் பெயர், குறிச்சொற்கள் கொண்டு மின்னூல்களை வகைப்படுத்தலாம்.  
காலிபரே நூலகத்துக்கு மின்னூல்களை நாமே சேர்க்கலாம் அல்லது மின்னூல் படிப்பான் கருவிகள் மூலம் இணைக்கலாம். மேலும் பல்வேறு இணையதளங்களில் இருந்தும் பதிவிறக்கலாம்.பல்வேறு வகைக்கோப்புகளை பிற கோப்பு வகைகளுக்கு மாற்ற பைதான் மொழியில் பல்வேறு குறுநிரல்கள் எழுதப்பட்டுள்ளன  
ஒரே பிணையத்தில் இருக்கும் கணிப்பொறிகள், கருவிகள் மூலம், காலிபரேவில் இருக்கும் மின்னூலகத்தை எளிதில் அணுகலாம். இதன் மின்னூலகத்தை, இணையத்தில் உள்ள Dropbox, Google Drive, Box.net போன்ற சேவைகளில் சேமிப்பதன் மூலம், எங்கிருந்தும் மின்னூல்களை அணுகலாம்.  
மின்னூல்களைஒருவகையிலிருத்துமற்றொருவகைக்குமாற்றுதல்மூலம்,பல்வேறுகருவிகளில்மின்னூல்களைஎளிதில்படிக்கலாம். doc வகைக் கோப்புகளை epub ஆக மாற்றி கைபேசிகளில் எளிதில் படிக்கலாம். mobi வகைக் கோப்புகளாக மாற்றி கிண்டில் கருவிகளில் படிக்கலாம். வரைகலை இடைமுகப்பு மட்டுமின்றி கட்டளை இடைமுகப்பில் இயங்கும் பல்வேறு வசதிகளைத் தருதால், எளிதில் பலநூறு கோப்பு வகைகளையும் பிற வகைகளுக்கு மாற்றிவிட முடியும்.
# காலிபரே மென்பொருள்

## காலிபரே சார்ந்த கைபேசி செயலிகள்

- *Calibre Cloud* (free) மற்றும்*Calibre Cloud Pro* (paid) செயலிகள், Dropbox, Box, Google Drive folder, போன்றவற்றில் இருக்கும் மின்னூல்களைப் படிக்க உதவுகின்றன
- *Calibre Companion* (paid) செயலியானது, கணினிகளையும் பல்வேறு கருவிகளையும் இணைத்து, மின்னூலகத்தைஎங்கும்பயன்படுத்தஉதவுகிறது.
- *Calibre Library* (paid), ஆனது Calibre Cloudபோலவேஎங்கும்மின்னூல்களைஇணையம்மூலம்அணுகஉதவுகிறது..
# ஈச்சன்விளை

**ஈச்சன்விளை** (Eachenvilai), இந்தியாவின் தென்கோடியான கன்னியாகுமரியில் இருந்து 6 கிலோமீட்டர் தொலைவில் அமைந்துள்ள ஒரு சிற்றூறாகும். இது தமிழ்நாட்டின் கன்னியாகுமரி மாவட்டத்தில் அமைந்துள்ளது. இந்த சிற்றூறின் ஒரு பகுதி(கிழக்கு) அகஸ்தீஸ்வரம் பேரூராட்சியிலும் மற்றொரு பகுதி(மேற்கு) தென் தாமரைகுளம் பேரூராட்சியிலும் அமைந்துள்ளது.  
இந்த ஊர் கன்னியாகுமரி சட்டமன்றத் தொகுதியிலும், கன்னியாகுமரி மக்களவைத் தொகுதியிலும் உள்ளது. 2008 தொகுதி மறுசீரமைப்பு வரை திருச்செந்தூர் மக்களவைத் தொகுதியின் கீழ் இருந்த இந்த ஊர் அதன் பின்னர் புதிதாக உருவாக்கப்பட்ட கன்னியாகுமரி மக்களவைத் தொகுதியுடன் இணைக்கப்பட்டது.  
இந்த சிற்றூறில் எண்பதிற்கும்(80) அதிகமான குடும்பத்தினர்கள் வசித்து வருகின்றனர்.
# ஈச்சன்விளை

## அடிப்படை வசதிகள்

இந்த சிற்றூறில் கீழ்க்கண்ட அடிப்படை வசதிகள் உள்ளன.
| அரசு பள்ளி | 1 |
| --- | --- |
| சிறு நூலகம் | 1 |
| மேல் நிலை நீர்த்தேக்கத் தொட்டி | 1 |
| சிறு விளையாட்டு மைதானம் | 1 |
| கலையரங்கம் | 1 |
| பேருந்து நிறுத்தம் | 4 |
| பேருந்து நிழற்கூடம் | 2 |
| குளம் | 1 |
| சிற்றாறு | 2 |
| பொது குடிநீர் குழாய்கள் | } |
# ஈச்சன்விளை

## பொது வழிபாட்டு தலங்கள்

1. ஸ்ரீமன் நாராயணசுவாமி திருக்கோவில்
1. வீரமாகாளி அம்மன் திருக்கோவில்  
__NOEDITSECTION__
__INDEX__
# கள்ளந்திரி

**கள்ளந்திரி** என்பது தமிழ்நாட்டின் மதுரை மாவட்டம், மதுரை கிழக்கு வட்டம், மதுரை கிழக்கு ஊராட்சி ஒன்றியம், கள்ளந்திரி ஊராட்சியில் உள்ள ஒரு புறநகர்ப் பகுதியாகும். கள்ளந்திரி, மதுரை - அழகர் கோவில் செல்லும் சாலையில், மதுரையிலிருந்து 18 கி.மீ. தொலைவில் உள்ளது. கள்ளந்திரி வருவாய் கிராமம், மதுரை கிழக்கு (சட்டமன்றத் தொகுதி)க்கும், மதுரை மக்களவைத் தொகுதிக்கும் உட்பட்டதாகும். இதன் அஞ்சல் சுட்டு எண் 625301 ; தொலைபேசி குறியீடு எண் 04549 ஆகும். கள்ளந்திரியில் ஐடிபிஐ வங்கிக் கிளையும்; அரசு மருத்துவ மனையும் உள்ளது.
# கள்ளந்திரி

## அமைவிடம்

மதுரை - அழகர் கோவில் செல்லும் அழகர்கோயில் சாலையில், மதுரையிலிருந்து 17 கி.மீ. தொலைவில், அப்பன்திருப்பதிக்கு அடுத்து கள்ளந்திரி அமைந்துள்ளது. கடல் மட்டத்திலிருந்து சுமார் 219 உயரத்தில், என்ற புவியியல் ஆள்கூறுகள் கொண்டு இவ்வூர் அமையப் பெற்றுள்ளது.
# கள்ளந்திரி

## மக்கள்தொகை பரம்பல்

2011ம் ஆண்டின் மக்கள்தொகை கணக்கெடுப்பின்படி, 1,488 குடும்பங்களும்; 892.62 ஹெக்டேர் நிலப்பரப்பும் கொண்ட கள்ளந்திரி வருவாய் கிராமத்தின் மொத்த மக்கள்தொகை 6,232 ஆகும். ஒடுக்கப்பட்டோர் எண்ணிக்கை 1,251 (20.07%) ஆகவுள்ளது. ஆறு வயதிற்குட்பட்ட குழைந்தகள் 706 ஆக உள்ளனர். சராசரி எழுத்தறிவு 77.13% ஆகும். இக்கிராமத்தின் மொத்த வேளாண் மற்றும் இதர தொழிலாளர்கள் 3,171 ஆகும். அப்பன்திருப்பதியில் தமிழ், தெலுங்கு மற்றும் சௌராஷ்டிர மொழிகள் பேசப்படுகிறது.
# கள்ளந்திரி

## அருகே அமைந்த கிராமங்கள்

- பொய்யக்கரைப்பட்டி
- அழகர் கோவில்
- அப்பன்திருப்பதி
- தொப்புலான்பட்டி
- நாயக்கன்பட்டி
- அமண்டூரபட்டி
- மஞ்சம்பட்டி
- பிள்ளையார்நத்தம்
# கள்ளந்திரி

## வழிபாட்டுத் தலங்கள்

- வீரசின்னம்மாள் மற்றும் வீரநாகம்மாள் கோயில்
# டெபியன் கட்டற்ற மென்பொருள் வரையறைகள்

டெபியன் கட்டற்ற மென்பொருள் வரையறைகள் என்பவை, ஒரு மென்பொருளானது உண்மையாகவே கட்டற்ற மென்பொருள்தானா என்பதைத் தீர்மானிக்க உதவும் வழிகாட்டிகள். அவை கட்டற்ற மென்பொருட்கள் எனில் டெபியன் இயக்குதளத்தில் சேர்க்கப்பட, இவை உதவுகின்றன.இவைடெபியன்சமூகஒப்பந்தத்தின்ஒருபகிமியாகஉள்ளன.
# டெபியன் கட்டற்ற மென்பொருள் வரையறைகள்

## டெபியன் கட்டற்றமென்பொருளுக்கானவரையறைகள்

1. இலவசமாகயாவருக்கும்பகிரும்உரிமை  
1. மூலநிரலைசேர்த்தேஅளித்தல்  
1. மாற்றங்களையும்புதுமென்பொருளாகமாற்றுதலையும்அனுமதித்தல்  
1. மூலநிரலின்இணக்கமானதன்மை  
1. தனியாருக்கோ,குழுவினருக்கோபேதம்இல்லாதிருத்தல்  
1. எல்லா வித பயன்பாடுகளையும்அனுமதித்தல் (வணிகப்பயன்பாடுகளையும்)  
1. பகிரும்,பகிரப்படும்யாவருக்கும்இதேஉரிமைகளைஅளித்தல்  
1. ஒரு குறிப்பிட்ட மென்பொருள் நிரலுக்கு மட்டும் இந்த உரிமை இருக்கக்கூடாது.
1. பிறமென்பொருட்களுக்குஎவ்விததடைகளையும்ஏற்படுத்தக்கூடாது  
GNU GPL, BSD,மற்றும்Artistic உரிமங்கள் மேற்கண்ட வரையறைகளுடன் இருப்பதால், கட்டற்ற உரிமங்களாக்க் கருதப்படுகின்றன.
# டெபியன் கட்டற்ற மென்பொருள் வரையறைகள்

## வரலாறு

டெபியன் கட்டற்ற மென்பொருள் வரையறைகள் முதலில் ஜூலை 1997 ல் டெபியன் சமூக ஒப்பந்தம் வெளியானபோது, சேர்ந்து வெளியிடப்பட்டன. Ean Schuesslerஎன்பவர்இந்தஉரிமங்களுக்கானதேவையைஉணர்த்தினார். Bruce Perensமற்றும்பிறடெபியன்பங்களிப்பாளர்கள்இவற்றைஇணைந்துஉருவாக்கினர்.  
டெபியன் கட்டற்ற மென்பொருளுக்கான வரையறைகளைசற்றேமாற்றி,திறமூலமென்பொருட்களுக்கானவரையறைகள்உருவாக்கி,வெளியிடப்பட்டன.பின்கட்டற்றமென்பொருள்அறக்கட்டளையின்கட்டற்றமென்பொருட்களுக்கானவிதிகள்உருவாக்கப்பட்டன.ரிச்சர்டுஸ்டால்மன்திறமூலமென்பொருட்களுக்கும்,கட்டற்றமென்பொருட்களுக்கும்உள்ளவித்தியாசங்களைஉணர்ந்தார்.கட்டற்றமென்பொருட்களைசிறந்தவைஎன்றுஅறிந்து,அந்தக்கொள்கைகளையேபின்பற்றி,பரப்புரைசெய்துவருகிறார்.கட்டற்றமென்பொருட்களுக்கான 4சுதந்திரங்களேடெபியனின்மென்பொருட்களுக்கானவரையறைகளில்அமைந்துள்ளன,  
நவம்பர் 1998ல்ஐயான்ஜாக்சன்என்பவரும்பலரும்இணைந்துஇந்தவரைமுறைகளில்மாற்றங்களைபரிந்துரைசெய்தனர்.ஆனால்அந்தமாற்றங்கள்அனுமதிக்கப்படவில்லை.  
2011 வரையிலும் எந்த மாற்றங்களும் அனுமதிக்கப்படவில்லை.ஆனால்டெபியன்சமூகஒப்பந்த்த்தில்ஏற்பட்டமாற்றங்கள்இவற்றிலும்மாற்றங்கள்உருவாகக்காரணமாயின.  
டெபியன் பொது மாற்றங்கள் 2004-003, டெபியன் சமூக ஒப்பந்த மாற்றங்கள் ஆவணம் உருவாக்கப்பட்டது.  
டெபியன் இயக்குதளத்தை கட்டற்ற மென்பொருளாக மட்டுமே வெளியிடுவோம் என்பதை டெபியன் இயக்குதளம் மற்றும் அதைச் சார்ந்த அனைத்தையும் கட்டற்ற மென்பொருளாக வெளியிடுவோம் என்று புது முடிவுகள் எடுக்கப்பட்டன.
# டெபியன் கட்டற்ற மென்பொருள் வரையறைகள்

## பயன்கள்

### மென்பொருள்

டெபியன்-சட்டங்கள்என்றமின்னஞ்சல்குழுவில்இவ்விதிகள்சார்ந்தஉரையாடல்கள்நடைபெறுகின்றன.டெபியனில்ஒருமென்பொருளைச்சேர்க்க,அவர்இந்தக்குழுவிற்குமென்பொருளைஅனுப்பவேண்டும்.அதைபல்வேறுநிரல்களும்பிறரும், உண்மையிலேகட்டற்றமென்பொருளாஎன்றுசோதிப்பர்.அனைவரும்ஒத்துக்கொண்டபின்னர்,அந்தமென்பொருளைடெபியனில்சேர்த்துக்கொள்வர்.
# டெபியன் கட்டற்ற மென்பொருள் வரையறைகள்

## பயன்கள்

### மென்பொருள்அல்லாதவை

இவ்விதிகளைமென்பொருட்களுக்குமட்டுமின்றி,பிறகோப்புகளுக்கும்பயன்படுத்தலாம்என்றுபலரும்யோசித்தனர்.எண்ணிமவடிவில்கிடைக்கும்அனைத்துக்கும்இவைபொருந்தும்.
2004ல்டெபியன்தனதுஆவணங்கள்,பல்லூடகக்கோப்புகள்பொன்றஅனைத்துக்கும்இதேவரையறைகளைப்பின்பற்றத்தொடங்கியது.ஏப்ரல் 2007ல்வெளியானடெபியன் 4ல்இருந்துஇவைபின்பற்றப்படுகின்றன.
# டெபியன் கட்டற்ற மென்பொருள் வரையறைகள்

## பயன்கள்

### GFDL

டெபியன் கட்டற்ற மென்பொருள் வரையறைகளுடன் குனு கட்டற்ற மென்பொருள் வரையறைகள் சற்றே வேறுபடுகின்றன.  
இந்தவேறுபாடுகளால், "non-free"என்றபுதுப்பிரிவுஉருவாக்கப்பட்டது.டெபியன்கொள்கைகளுடன்வேறுபடும்மென்பொருட்கள்இந்தப்பிரிவில்வழங்கப்படுகின்றன.
# டெபியன் கட்டற்ற மென்பொருள் வரையறைகள்

## பயன்கள்

### பல்லூடகக் கோப்புகள்

பல்லூடகக் கோப்புகளுக்கான மூலம் எது என்பதில் பல்வேறு கருத்துகள் உள்ளன. ஒருபடத்தின்மூலம்என்பதுஅதன்பெரிய,சுருக்கப்படாதவடிவமாகஇருக்கலாம்.அல்லதுஅதைஉருவாக்கப்பயன்படுத்தியமென்பொருளின்வெளியீடாகஇருக்கலாம்.ஒருமுப்பரிமாணப்படத்தின்மூலம்என்பதுஅதைஉருவாக்கப்பயன்படுத்தியமென்பொருளின்வெளியீடுஆகும்.அதுஇருந்தால்மட்டுமேபிறர்அதில்மாறுதல்கள்செய்யஇயலும்.
# டெபியன் கட்டற்ற மென்பொருள் வரையறைகள்

## மேலும்காண்க

- The Free Software Definition
- History of free and open-source software
- Comparison of free and open-source software licenses
# டெபியன் கட்டற்ற மென்பொருள் வரையறைகள்

## வெளிஇணைப்புகள்

- Debian Social Contract and Free Software Guidelines
- debian-legal list, with archives from previous discussions
- Draft DFSG FAQ
- Section A.1.3 of *Why OSS/FS? Look at the Numbers!* identifies some of the major issues discussed by debian-legal.
- List of software licenses currently found in Debian
- The DFSG and Software Licenses Debian wiki
# குறுந்தகடு

குறுந்தகடு *(காம்பெக்ட் டிஸ்க்* ***CD**)* என்பது ஒரு ஒளி வட்டு வடிவமுள்ள தரவுத் தேக்க ஊடகமாகும், இது பிலிப்ஸ் மற்றும் சோனி ஆகியோர் இணைந்து உருவாக்கப்பட்டு, 1982 ஆம் ஆண்டு வெளியிடப்பட்டது. இந்த வடிவமானது முதலில் ஒலிப்பதிவுகளை சேமிக்கவும், கேட்கவும் மட்டுமே பயன்படுத்தப்பட்டது ஆனால் பின்னர் தரவுத் தேக்ககத்திற்காக அமைத்துக்கொள்ளப்பட்டது (**சிடி-ரோம்**). ஒருமுறை மட்டுமே எழுதக்கூடிய ஒலி மற்றும் தரவுத் தேக்கத் தட்டு (CD-R ), மீண்டும் எழுதக்கூடிய ஊடகம் (CD-RW), காணொலிக் குறுந்தகடு (VCD), மேன்மையான காணொலிக் குறுந்தகடு (SVCD), புகைப்பட குறுந்தகடு, பட குறுந்தகடு, CD-i, மேம்பட்ட ஒளிப்பதிவு குறுந்தகடு, போன்ற மற்ற பல வடிவங்கள் இவற்றில் இருந்து பின்னர் தழுவப்பட்டன. முதல் ஒலி குறுந்தகடு இயக்கியான சோனி CDP-101, அக்டொபேர் 1982 ஆம் ஆண்டு ஜப்பான் நாட்டில் விற்பனைக்காக வெளியிடப்பட்டது.  
வழக்கமான குறுந்தகடுகள், 120 மில்லிமீட்டர் (4.7 அங்குலம்) குறுக்களவு கொண்டு, 80 நிமிட சுறுக்கப்படாத ஒளிப்பதிவு அல்ல 700MiB உடைய தரவுகளை பிடித்துக்குக்கொள்ளும் கொள்ளளவைக்கொண்டது. சிறிய குறுந்தகடுகள் பல்வேறு குறுக்களவுகளில் உள்ளன, அவை 60 இருந்து 80 மில்லிமீட்டர் வரை (2.4 இருந்து 3.1 அங்கலம் வரை) இருக்கும்; சில நேரங்களில் அவை 24 நிமிட ஒளிப்பதிவுகளை சேமிக்ககூடிய ஒற்றை குறுந்தகடுகளாக அல்லது சாதன இயக்கிகளை வழங்குவதற்காக பயன்படுத்தப்படுகின்றன.  
1982 ஆம் ஆண்டு, இந்த தொழில் நுட்பம் அறிமுகம் ஆகும் பொழுது, 10 MB கொள்ளளவைக் கொண்ட ஒரு கணினியின் வன்வட்டோடியை விட ஒரு குறுந்தகடானது, பல மடங்கு தரவுகளை சேமிக்கும் கொள்ளளவைக் கொண்டிருந்தது. 2010 யிற்குள், வன்வட்டோடிகளின் விலை கடும் வீழ்ச்சியடைந்து எளிய விலையை எட்டின. மேலும் பொதுவாக, ஓராயிர குறுந்தகதுகளின் கொள்ளளவை, வன்வட்டோடிகள் தந்து கொண்டிருந்தன. 2004 ஆம் ஆண்டில், ஒலி தேக்க குறுந்தகடுகள், CD-ROMகள் மற்றும் CD-Rகளின் உலகளாவிய விற்பனை, 3000 கோடி தட்டுகளை அடைந்தது. 2007 யிற்குள், 20,000 கோடி குறுந்தகடுகள் உலகம் முழுவதுமாக விற்கப்பட்டிருந்தது.  
2000 ஆம் ஆண்டின் ஆரம்பநிலையிலிருந்து, குறுந்தகடுகள் மற்ற இலக்கமுறைத் தரவுச் சேமிப்பு மற்றும் பரவல் முறைகளினால் மாற்றப்பட்டன. இதன் விளைவினால் 2010 இற்குள், அமெரிக்காவில் ஒலி தேக்க குறுந்தகடுகளின் விற்பனையின் எண்ணிக்கை 50% வீழ்ச்சியடைந்தது. இருப்பினும், அவை இசை துறையின் பிரதான விநியோக முறையாக நீடித்த்திருந்தது. 2014 ஆம் ஆண்டில், டிஜிட்டல் இசையின் வருமானமானது, பொருள் வடிவம் கொண்டவற்றின் விற்பனைக்கு ஈடாக அமைந்தது.
# குறுந்தகடு

## வரலாறு

முதலாக, எண்ணியல் தகவல்களை, ஹாலோஜென் விளக்கினால் பின்புறம் ஒளிவேற்றப்பட்ட, ஒரு ஒளிபுகு இதழில் பதிவுசெய்யும் கருவியை கண்டுபிடித்தற்கான பெயர், அமெரிக்க கண்டுபிடிப்பாளரான ஜேம்ஸ் டி . ரஸ்ஸெல் என்பவருக்கு உரியதாகும். 1966 ஆம் ஆண்டு, ரஸ்ஸெலின் உரிமைக் காப்பீட்டு விண்ணப்பம் முதன்முறையாக தாக்கல் செய்யப்பட்டது பிறகு 1970 ஆம் ஆண்டு அவருக்கு உரிமைக் காப்பீடு வழங்கப்பட்டது. வழக்கினை தொடர்ந்து சோனி மற்றும் பிலிப்ஸ், 1980களில் ரஸ்ஸெலின் உரிமைக் காப்பீடுகளுக்கு உரிமம் பெற்றனர் (அச்சமயத்தில் உரிமம் கொண்டிருந்த ஒரு கனடாவை சேர்ந்த நிறுவனமான, ஆப்டிகல் ரெகார்டிங் கார்ப்.).
# குங்ஃபூ ஹசில் (திரைப்படம்)

***குங்ஃபூ ஹசில் (Kung Fu Hustle*** ) என்பது ஆங்காங் - சீனா தற்காப்புக் கலைகளை அடிப்படையாகக் கொண்ட நகைச்சுவைத் திரைப்படம் ஆகும். இது 2004 ஆம் ஆண்டில் வெளியானது. இந்தத் திரைப்படத்தின் இயக்கம் , தயாரிப்பு, எழுத்து ஆகிய பணிகளை மேற்கொண்டவர் ஸ்டீபன் சௌ ஆவார். மேலும் இவர் முக்கியக் கதாப்பத்திரத்திலும் இதில் நடித்தார். *சூ போ சூ மற்றும் ஜெஃப்ரி லா ஆகியோர்* இணைந்து தயாரித்துள்ளனர். *ஹோ சின், சன் மன் கங், சாங் கன் சிங்* ஆகியோர் இணைந்து திரைக்கதை எழுதியுள்ளனர்.  
2001 ஆம் ஆண்டில் வெளியான *சாவோலின் சாசர்* திரைப்படத்தின் வெற்றியைத் தொடர்ந்து அதன் தயாரிப்பு நிறுவனமான *ஸ்டார் ஓவர்சீஸ்* குங்ஃபூ ஹசில் திரைப்படத்தின் கதையை கொலம்பியா பிக்சர்ஸ் நிறுவனத்துடன் இணைந்து தயாரித்தது. இந்தத் திரைப்படத்தில் 1970 களின் ஆங்காங் அதிரடித் திரைப்படங்களான *குரௌச்சிங் டைகர் , ஹிடன் டிராகன், மற்றும் ஹீரோ* அகிய திரைப்படங்களின் நாயகர்கள் பலர் நடித்துள்ளனர்.  
டிசம்பர் 23, 2004 இல் சீனாவில் வெளியானது. ஜனவரி 25, 2005 இல் அமெரிக்க ஐக்கிய நாட்டில் வெளியானது. அழுகியத் தக்காளிகள் இந்தத் திரைப்படத்திற்கு 90 விழுக்காடு நேர்மறை விமர்சனத்தையும், *மெட்டகிரிடிக்* வலைத்தளம் 100 க்கு 78 புள்ளிகள் வழங்கியது. வட அமெரிக்காவில்$17 பில்லியன் அமெரிக்க டாலரும் மற்ற பகுதிகளில் $17 பில்லியன் அமெரிக்க டாலரும் வசூலைப் பெற்றது. ஆங்காங்கில் வெளியான சீனத் திரைப்படங்களில் அதிக வசூலைப் பெற்ற திரைப்படம் எனும் சாதனையை இந்தத் திரைப்படம் பெற்றது. அதன் பின் 2011 இல் வெளியான *யூ ஆர் தெ ஆப்பிள் ஆஃப் மை லைஃப் திரைப்படம் இந்த சா*தனையை தகர்த்தது.  
இது வரை அமெரிக்காவில் வெளியான வெளிநாட்டுத் திரைப்படங்களின் வசூலில் முதல் இடத்தைப் பிடித்தது. பல விருதுகளை இந்தத் திரைப்படம் பெற்றுள்ளது. குறிப்பாக ஆறு ஆங்காங் திரை விருதுகள், ஐந்து தங்கக் குதிரை விருதுகள் வென்றுள்ளது. இதன் பத்தாம் ஆண்டை சிறப்பிக்கும் விதமாக ஆசியா மற்றும் அமெரிக்காவில் முப்பரிமாண படிமத்தில் வெளியிடப்பட்டது.
# குங்ஃபூ ஹசில் (திரைப்படம்)

## கதைச் சுருக்கம்

1930 ஆம் ஆண்டு சாங்காய் நகரில் சிங் (ஸ்டீபன் சௌ) மற்றும் அவரது நண்பர் போன் ஆகிய இருவரும் கோடாலி குழுவில் இணைய வேண்டும் என நினைக்கின்றனர். எனவே அவர்களிடம் அந்தக் குழுவின் தலைவன், அங்கு குடியிருப்பில் உள்ளவர்களை காலி செய்ய வேண்டும் எனக் கூறுகிறான். ஆனால் அந்தக் குடியிருப்பின் உரிமையாளர்களால் இவர்கள் கடுமையாகத் தாக்கப்படுகிறார்கள். எனவே சிறையிலிருக்கும் *பீஸ்ட்* என்பவரை அனுப்பி காலி செய்ய வைக்கிறான். நில உரிமையாளர்களை கடுமையாகத் தாக்கி அவர்களை அங்கிருந்து அனுப்பி வைக்கிறார் பீஸ்ட். அதுமட்டுமல்லாது அவர் சிங்கையும் கடுமையாகத் தாக்குகிறார். பின் எவ்வாறு சிங் , பீஸ்ட்டை வீழ்த்தினார் என்பதனை நகைச்சுவை கலந்து காட்சிப்படுத்தியிருப்பார்கள்.
# குங்ஃபூ ஹசில் (திரைப்படம்)

## கதை மாந்தர்கள்

- ஸ்டீபன் சௌ (கோடாலி குழுவில் சேர விருப்பம் உள்ளவர்)
- டேன்னி சன் (கோடாலி குழுவின் தலைவர்)
- யுன் வா (நில உரிமையாளர்)
# குங்ஃபூ ஹசில் (திரைப்படம்)

## தயாரிப்பு

இந்தத் திரைப்படத்தை பெய்ஜிங் திரைப்பட நிறுவனம் மற்றும் ஆங்காங் ஸ்டார் ஓவர்சீஸ் நிறுவனம் இணைந்து தயாரித்தது. 2001 ஆம் ஆண்டின் வெளியான *சாவோலின் சாசர்* திரைப்படத்தின் வெற்றியைத் தொடர்ந்து கொலம்பியா பிக்சர்ஸ் நிறுவனம் ஸ்டீபன் சௌ உடன் இணைந்து பணியாற்ற விருப்பம் தெரிவித்தது.இதற்கு ஸ்டீபன் சௌ ஒப்புக்கொண்டார். குங்ஃபூ ஹசில் எனப் பெயரிட்டனர். இந்தத் திரைப்படம் சுமார் $20 மில்லியன் அமெரிக்க டாலர் மதிப்பில் தயாரிக்கப்பட்டது.
# அரும்பனூர்

**அரும்பனூர்** என்பது தமிழ்நாட்டின் மதுரை மாவட்டம், மதுரை கிழக்கு வட்டம், மதுரை கிழக்கு ஊராட்சி ஒன்றியம், அரும்பனூர் ஊராட்சியில் உள்ளது. மதுரை - செல்லும் சாலையில், மதுரையிலிருந்து சில கி.மீ. தொலைவில் உள்ளது. இந்த வருவாய் கிராமம், மதுரை கிழக்கு (சட்டமன்றத் தொகுதி)க்கும், மதுரை மக்களவைத் தொகுதிக்கும் உட்பட்டதாகும். கணக்கெடுப்பில் உள்ள ஊரான அரும்பனூர், மதுரை கிழக்கு வட்டத்தின் ஏழு உள்வட்டங்களில் ஒன்றாகும்.
# அரும்பனூர்

## அமைவிடம்

அரும்பனூர், மதுரை - அழகர் கோவில் மாநில நெடுஞ்சாலை எண் 72 ஏயின் தென்கிழக்கே 13 கி.மீ. தொலைவில் உள்ளது. இதன் அஞ்சல் சுட்டு எண் 625104 ; தொலைபேசி குறியீடு எண் (STD Code) 04549 ஆகும்.
# அரும்பனூர்

## இதனருகே அமைந்த கிராமங்கள்

- மாத்தூர்
- கடச்சனேந்தல்
- காதக்கிணறு
- மங்கலக்குடி
- ஆலாத்தூர்
- புதுப்பட்டி
- நரசிங்கம்
# அரும்பனூர்

## மக்கள்தொகை பரம்பல்

2011ம் ஆண்டின் மக்கள்தொகை கணக்கெடுப்பின்படி, 1,549 குடும்பங்களும் கொண்ட இக்கிராமத்தின் மொத்த மக்கள்தொகை 6,148 ஆகும். இக்கிராமத்தின் மொத்த மக்கள்தொகையில், ஒடுக்கப்பட்டோர் 28.16 %% ஆக உள்ளனர். ஆறு வயதிற்குட்பட்ட குழைந்தகள் 716 (11.65%) ஆக உள்ளனர். சராசரி எழுத்தறிவு 77.93 % ஆகும். இக்கிராமத்தில் இந்துக்கள் 96.19%; இசுலாமியர் 2.62%; கிறித்தவர்கள் 0.88%; மற்றவர்கள் 0.21% ஆக உள்ளனர். இக்கிராமத்தின் முக்கியத் தொழில் வேளாண்மை ஆகும். இங்கு தமிழ், தெலுங்கு மற்றும் சௌராஷ்டிர மொழிகள் பேசப்படுகிறது.
# அரும்பனூர்

## அருகில் உள்ள வழிபாட்டுத் தலங்கள்

- நரசிங்கம் யோகநரசிங்கப் பெருமாள் கோயில்
# இராஜாக்கூர்

**இராஜாக்கூர்** (Rajakur) என்பது தமிழ்நாட்டின் மதுரை மாவட்டம், மதுரை கிழக்கு வட்டம், மதுரை கிழக்கு ஊராட்சி ஒன்றியம், இராஜாக்கூர் ஊராட்சியில் உள்ளது. மதுரை - சிவகங்கை மாநில நெடுஞ்சாலை எண் 33-இல், மதுரையிலிருந்து 13 கி.மீ. தொலைவில் உள்ளது.  
இவ்வருவாய் கிராமம், மதுரை கிழக்கு (சட்டமன்றத் தொகுதி)க்கும், மதுரை மக்களவைத் தொகுதிக்கும் உட்பட்டதாகும். இதன் அஞ்சல் சுட்டு எண் 625107.  
இராஜாக்கூர், மதுரை கிழக்கு வட்டத்தின் ஏழு உள்வட்டங்களில் ஒன்றாகும். இராஜாக்கூர் கிராமத்தின் குறியீட்டு எண் 640662 ஆகும்.
# இராஜாக்கூர்

## மக்கள்தொகை பரம்பல்

2011ம் ஆண்டின் மக்கள்தொகை கணக்கெடுப்பின்படி, 417 குடும்பங்களும்; 407.99 ஹெக்டேர் நிலப்பரப்பும் கொண்ட இராஜாக்கூர் கிராமத்தின் மொத்த மக்கள்தொகை 1,748 இங்கு தமிழ் மற்றும் சௌராஷ்டிர மொழிகள் பேசப்படுகிறது.
# இராஜாக்கூர்

## அருகே அமைந்த கிராமங்கள்

- வரிச்சியூர்
- குன்னத்தூர்
- நாட்டார்மங்கலம்
- வீரபாஞ்சான்
- களிமங்கலம்
# அறிவியல் மையம் சிங்கப்பூர்

**அறிவியல் மையம் சிங்கப்பூர்** (**SCS**, முன்பு**சிங்கப்பூர் அறிவியல் மையம்என்றுஅழைக்கப்பட்டது**)என்பதுஜூரோங் கிழக்கு, சிங்கப்பூரில்அமைந்துள்ள ஒரு அறிவியல் நிறுவனமாகும்.இதன்சிறப்பம்சம் பொதுமக்களுக்கு அறிவியல் மற்றும் தொழில்நுட்ப கல்வியை ஊக்குவிப்பதாகும். இங்குஎட்டுக்கும்மேற்பட்ட அரங்குகளில்850க்கும்மேற்பட்ட காட்சிகள்உள்ளன, அதைஒர்ஆண்டுக்குஒரு மில்லியன் பார்வையாளர்கள்பார்க்கின்றனர்மற்றும் இதன் வெள்ளிவிழா கொண்டாட்ட ஆண்டான 2003-ம் ஆண்டு வரை 25மில்லியன் பார்வையாளர்களுக்கும்மேற்பட்டவர் பார்த்துள்ளனர்.
# அறிவியல் மையம் சிங்கப்பூர்

## வரலாறு

அறிவியல் மையமானது தேசிய அருங்காட்சியகத்திலிருந்து தனித்து செயற்படுவதின் மூலம் அருங்காட்சியகமானது கலை மற்றும் வரலாற்று சேகரிப்புகளில் கவனம் செலுத்தமுடியும். இந்த கருத்து 1969களில் சிங்கப்பூர் அறிவியல் சபையினால் முன்மொழியப்பட்டு அரசாங்கத்தால் அங்கீகரிக்கப்பட்டது. இதன் மூலம் விரைவாக விஞ்ஞானமயமாக்கப்படும் நாட்டிற்கு தொழில்நுட்பத்துறையினில் ஊக்கமளிக்கும் அறிவியல் கல்வியை வழங்க சாத்தியமானது.  
சிங்கப்பூர் அறிவியல் மைய கட்டிடமானது, அறிவியல் மைய குழுவினரால் நடத்தப்பட்ட கட்டிட வடிவமைப்பு போட்டி மூலம் தேர்வு செய்யப்பட்டது, இந்த போட்டி மூலம் தேர்வான ரேமண்ட் வூ இந்த திட்டத்தின் வடிவமைப்பாளராக தேர்வுசெய்யப்பட்டார். ஜீரோங் கிழக்கில் அமைந்துள்ள 60,000-சதுரமீட்டர் (650,000 சதுர அடி) கட்டிடத்தின் கட்டுமானச் செலவு S$12 மில்லியன் ஆகும். இது அதிகாரப்பூர்வமாக அப்பொழுதைய சிங்கப்பூர் அறிவியல் அமைச்சர் டா. டோ சின் சே அவர்களினால் 10 திசம்பர் 1977ல் திறக்கப்பட்டது.  
1987ல், இந்த மையம் பெருமளவில் விரிவாக்கப்பட்டது, சிங்கப்பூரின் முதல் மற்றும் ஒரே ஒம்னிமேக்ஸ் (ஆங்:OMNIMAX; தற்போழுது IMAX Dome) திரையரங்கம், $18 மில்லியன் கட்டுமானச் செலவில், 23-மீட்டர் (75 அடி) சாய்ந்த மாடத்தின் கீழ் 276 இருக்கைகளுடன் கட்டப்பட்டது.  
1999ல், $38 மில்லியன் செலவில் மையத்தின் கண்காட்சி பகுதி விரிவுபடுத்தப்பட்டது, இதன் மூலம் புதிய நுழைவுவாயில், திறந்தவெளி கண்காட்சியகம், ஒம்னி திரையரங்கத்துடன் நேரடி இணைப்பு ஆகியன ஏற்படுத்தப்பட்டன.  
2000ல், வெப்பமண்டல பிரதேசமான சிங்கப்பூரில், −5 °C (23 °F) வெப்பநிலையில் பனிநகரம்(snow city) அமைக்கப்பட்டன.  
7 திசம்பர் 2007ல் 30வருட கொண்டாட்டத்தின்பொழுது, அறிவியல் மையமானது, அறிவியல் மையம் சிங்கப்பூர்(SCS) என்ற பெயர் மாற்றம் செய்யப்ப்ட்டது.
# அறிவியல் மையம் சிங்கப்பூர்

## ஆய்வு மையம்

அறிவியல் மையத்தின் ஆய்வு மையம் , கடல் மட்டத்திற்கு மேலே அமைந்துள்ளது.
பூமத்திய ரேகைக்கு அருகே அமைந்துள்ள உலகின் சில ஆய்வு மையங்களுள் இதுவும் ஒன்றாகும். இந்த தனித்துவமான நிலை வட மற்றும் தென் வானியல் அரைக்கோளங்களிலுள்ள நட்சத்திர கூட்டங்களை ஆய்வு செய்ய வழிவகுக்கிறது. இந்த அவதான நிலையம் வானியல் படிப்புகள், ஸ்லைடு நிகழ்ச்சிகள் மற்றும் கலந்துரையாடல் வகுப்பறை போன்ற நுணுக்கமான வசதிகளுடன் உள்ளது.  
இந்த ஆய்வு மையம் பிரதி வெள்ளி மாலை 7:50முதல் இரவு 10:00 வரை 50 பார்வையாளர்களுக்கு திறக்கப்படுகிறது. வானிலை நன்றாக இருக்கும்பட்சத்தில் மட்டுமே தொலைநூக்கி மூலம் ஆகாயத்தினை பார்வையிடலாம்.  
இங்குள்ள பிரதான தொலைநோக்கி 520 சென்டிமீட்டர் (200 அங்குலம்) குவியத் தூரம் கொண்ட 40 சென்டிமீட்டர் (16 அங்குலம்) கேசெக்ரெய்ன் எதிரொளிப்பான் ஆகும். துணை தொலைநோக்கியானது 180 சென்டிமீட்டர்(71அங்குலம்) குவியத் தூரம் கொண்ட 15-சென்டிமீட்டர் (5.9 அங்குலம்) 'அபோகுரொமாடிக் கெப்ளர் ஒளிவிலகல் தொலைநோக்கியாகும்'.
# அறிவியல் மையம் சிங்கப்பூர்

## மேலும்பார்க்க

- சிங்கப்பூர் சுற்றுலா தலங்களின் பட்டியல்
# விக்கிப்பீடியா:Statistics/weekly/29-Apr-2018
# மணிகண்டன் (நடிகர்)

**மணிகண்டன்** (*Manikandan*) பாய்ஸ் திரைப்படத்தில் நண்பர்களில் ஒருவராக நடித்துள்ளார். மேலும் காதல் எஃப். எம்.,*கிச்சா வயசு 16 *, *பயம் அறியான்*, போன்ற படங்களில் நடித்துள்ளார்.
# மணிகண்டன் (நடிகர்)

## திரைப்படங்கள்

### நடிகராக

| வருடம் | திரைப்படம் | கதாப்பாத்திரம் | மொழி | குறிப்புகள் |
| --- | --- | --- | --- | --- |
| 2003 | *பாய்ஸ்* | குமார் | தமிழ் |  |
| 2004 | *காதல் எஃப். எம்.* | மணிகண்டன் | தமிழ் |  |
| 2005 | *கிச்சா வயசு 16 * | கிச்சா | தமிழ் |  |
| 2006 | *பயம் அறியான்* | தமிழ் |  |  |
| 2006 | மாஸ்கோவின் காவிரி | தமிழ் |  |  |
| 2006 | *குருசாமி* | தமிழ் |  |  |
| 2007 | *காதல் 2014 * | தமிழ் |  |  |
# நிலநேர்க்கோட்டு வட்டம்

## முதன்மையான நிலநேர்க்கோட்டு வட்டங்கள்

முதன்மையான நிலநேர்க்கோட்டு வட்டங்களாக ஐந்து அடையாளபடுத்தப்படுகின்றன. வடக்கிலிருந்து தெற்காக இவை கீழே பட்டியலிடப்பட்டுள்ளன. நிலநடுக்கோட்டின் அமைவிடம் நிலையானது; புவியின் சுழல் அச்சிலிருந்து 90 பாகைகள். ஆனால் மற்ற நிலநேர்கோட்டு வட்டங்களின் அமைவிடம் புவியின் சுற்றுப்பாதை யுடன் இந்த அச்சின் சாய்வை பொறுத்தது. எனவே இவை நிலையானவை அல்ல. கீழே கொடுக்கப்பட்டுள்ள மதிப்புகள் ஏப்ரல் 30, 2018 அன்று நிலவுவன:  
- ஆர்க்டிக் வட்டம் (66°33′47.1″ **வ**)
- கடக ரேகை (23°26′12.9″ **வ**)
- நிலநடுக் கோடு (0°&nbsp;அகலாங்கு)
- மகர ரேகை (23°26′12.9″ **தெ**)
- அந்தாட்டிக்க வட்டம் (66°33′47.1″ **தெ**)  
இந்த நிலநேர்க்கோட்டுவட்டங்கள், நிலநடுக்கோட்டைத் தவிர, ஐந்து முதன்மை புவி வெப்ப மண்டலங்களைப் பிரிப்பவனவாகவும் உள்ளன.
# நெடுவரை (புவியியல்)

(**புவியியல்**) **நெடுவரை** அல்லது **நெடுங்கோடு** அல்லது **நிலநிரைக்கோடு** (*meridian* or *line of longitude*) புவியின் பரப்பில் கற்பனையான பெருவட்டத்தில் பாதியாகும். இவற்றின் ஒருமுனை வட துருவத்திலும் மற்றொரு முனை தென் துருவத்திலும் முடிகின்றன; ஒரே அளவிலான நெட்டாங்குகள் அனைத்தையும் இணைக்கின்ற கோடாகும். இந்த வட்டத்தில் உள்ள ஓர் புள்ளியின் அமைவிடத்தை அதன் நிலநேர்க்கோடு மூலம் பெறலாம். ஒவ்வொரு நிரைகோடும் அனைத்து நிலநேர்க்கோட்டு வட்டங்களுக்கும் செங்குத்தானவை. நிரைகோடுகள் அனைத்துமே ஒரே அளவிலானவை. இவை புவியின் பெருவட்டத்தில் பாதியானவை. எனவே இவற்றின் நீளம் 20,003.93&nbsp;கி.மீ. (12,429.9 மைல்கள்) ஆகும்.
# நெடுவரை (புவியியல்)

## புவியியல்

### முதன்மை நெடுங்கோடு (கிரீன்விச்)

இங்கிலாந்தின் கிரீன்விச் பூங்காவிலுள்ள அரச கிரீன்விச் ஆய்வகத்தினூடே செல்லும் நெடுங்கோடு முதன்மை நெடுங்கோடு (கிரீன்விச்) எனப்படுகின்றது. இது சுழியமாக வரையறுக்கப்பட்டுள்ளது. புவிநடுக்கோட்டை ஒரு நெடுங்கோடு சந்திக்கும் புள்ளிக்கும் முதன்மை நெடுங்கோடு சந்திக்கும் புள்ளிக்கும் இடையே புவிமையத்தில் ஏற்படும் கோணமாக மற்ற நெடுங்கோடுகள் வரையறுக்கப்படுகின்றன. ஒருவட்டத்தில் 360 பாகைகள் உள்ளதால், கிரீன்விச்சிற்கு புவியின் நேர்எதிர்ப்புறம்் உள்ள நெடுங்கோடு மற்ற அரைக்கோளத்தை முழுமையாக்குகிறது. இது 180° நெடுங்கோடாக, எதிர்நெடுங்கோடு, வரையறுக்கப்படுகிறது; இது பன்னாட்டு நாள் கோடு அருகே செல்கிறது. புவியின் நிலப்பரப்பும் தீவுகளின் வேறுபாடும் எல்லைகளை மாறுபடுத்துகின்றன. கிரீன்விச்சிலிருந்து (0°) எதிர்நெடுங்கோடு (180°) வரை மேற்கிலுள்ள நெடுங்கோடுகள் மேற்கு அரைக்கோளமாக வரையறுக்கப்படுகின்றது. இதேபோல கிரீன்விச்சிலிருந்து (0°) முதல் எதிர்நெடுங்கோடு (180°) வரை கிழக்கிலுள்ள நெடுங்கோடுகள் கிழக்கு அரைக்கோளமாகும். பெரும்பாலான நிலப்படங்கள் நெடுங்கோடுகளை காட்டுகின்றன.
# நெடுவரை (புவியியல்)

## புவியியல்

### ஐஈஆர்எஸ் உசாக்குறிப்பு நெடுங்கோடு

முதன்மை நெடுங்கோட்டின் அமைவிடம் வரலாற்றில் பலமுறை மாறியுள்ளது. இவை நடைமுறைப்படி பெரும் மாற்றங்களை உண்டாக்கவில்லை. வரலாற்றின்படி நெடுங்கோட்டை தீர்மானிப்பதில் ஏற்பட்ட பிழைகள் முதன்மை நெடுங்கோடு மாறுவதால் ஏற்படும் பிழையை விட பெரிதாக இருந்தன. புதிய *புவிமேற்பரப்பியல் முறைமை 84* (WGS84) ஏற்கப்பட்டபிறகு செயற்கைக்கோள் சார்ந்த புவிப்பரப்பியல் அளவிடல்களின்படி முதன்மை நெடுங்கோடு தற்போதைய கிரீன்விச் முதன்மை நெடுங்கோட்டிற்கு 102.478 மீட்டர்கள் கிழக்கில் உள்ளதாக கண்டறியப்பட்டுள்ளது. இந்தப் புதிய நடப்பு முதன்மை நெடுங்கோடு கிரீன்விச் முதன்மை நெடுங்கோடு போல அடையாளப்படுத்தப்படவில்லை.  
செயற்கைக்கோள்கள் புவியின் மேற்பரப்பிலிருந்த மேற்கோள் தளத்தை புவியின் நிறைமையத்திற்கு மாற்றியுள்ளன. புவியின் மேற்பரப்பின் ஏற்ற இறக்கங்களை பொருட்படுத்தாது இந்த நிறைமையத்தை சுற்றியே செயற்கைக்கோள்கள் சுற்றி வருகின்றன. செயற்கோள்களுக்கான புவிப்பரப்பியல் மேற்கோள் தளம் இந்த நிறைமையத்தை வைத்து நவீன முதன்மை நெடுங்கோடு வானியல் கிரீன்விச் முதன்மை நெடுங்கோட்டுக்கு கிழக்கில் 5.3" பாகையில் உள்ளதாக தீர்மானிக்கப் பட்டது. கிரீன்விச்சின் நிலநிரைக்கோட்டில் இந்த கோணம் 102 மீட்டர்களாக உள்ளது. இந்த மாற்றத்தை 1984இல் *பன்னாட்டு நேரச் செயலகம்* (BIH) அலுவல்முறையாக ஏற்றுக்கொண்டது. இது புவிமேற்பரப்பியல் முறைமை 84 (WGS84) என அறியப்படுகிறது.
# நெடுவரை (புவியியல்)

## காந்தவியல்

**காந்த நெடுங்கோடு** தெற்கு காந்தமுனையையும் வட காந்தமுனையையும் இணைக்கும் கற்பனை கோட்டிற்கு இணையானதாகும். புவியின்பரப்பில் காந்தவிசைக் கோடுகளின் கிடைமட்டக் கூறாக எடுத்துக் கொள்ளலாம். எனவே, காந்தமானியின் ஊசி காந்த நெடுங்கோட்டிற்கு இணையாக நிற்கும். காந்த நெடுங்கோட்டிற்கும் மெய்யான நெடுங்கோட்டிற்கும் இடையே உள்ள கோணம், காந்த ஒதுக்கம், கடல்வழி செல்வதற்குப் பயனாகிறது.
# நெடுவரை (புவியியல்)

## வானியல்

வானியலில், **நெடுங்கோடு** பார்வையாளரின் இடத்திலிருந்து விண்முனைகள், வான் உச்சி, தாழ்புள்ளி ஆகியவற்றின் வழியாகச் செல்லும் பெரு வட்டம் ஆகும். எனவே, இதில் தொலைவானத்தின் வடக்கு, தெற்கு புள்ளிகளும் அடங்கும்; தவிர இது வானநடுவரைக்கு செங்குத்தாக இருக்கும். **விண்கோள் நெடுங்கோடு** வானக்கோளத்தில் ஒரைதள அமைவாக வீழ்த்தப்படும்போது புவிசார் நெடுங்கோட்டிற்கு இணையானதாகும். எனவே வானியல் நெடுங்கோடுகளும் முடிவிலா எண்ணிக்கையிலானவை.
# நெடுவரை (புவியியல்)

## தொடர்புடைய பக்கங்கள்

- கிழக்கு அரைக்கோளம்
- மேற்கு அரைக்கோளம்
- பன்னாட்டு நாள் கோடு
- முதனெடுங்கோடு
# ஐரோப்பியக் காட்டெருமை

**ஐரோப்பியக் காட்டெருமை** அல்லது **வைசன்** அல்லது ஐரோப்பிய வன (wood) காட்டெருமை என்று அழைக்கப்படுகிற இது ஐரோப்பிய ஆசிய பேரினத்தைச் சார்ந்ததாகும். இன்றும் இவ்வுலகில் வாழ்ந்து கொண்டிருக்கின்ற இரண்டு வகை காட்டெருமைகளில் இதுவும் ஒன்றாகும். மற்றொன்று அமெரிக்காவின் காட்டெருமை ஆகும். கொஞ்ச நாட்கள் முன்பு வரை மூன்று வகை சிற்றினங்கள் இருந்தன தற்போது அவைகளில் இரண்டு இனங்கள் அழிந்து விட்டது. ஒன்று மட்டுமே தொடர்ந்து வாழ்ந்து வருகிறது. இந்த பேரினமானது அழிந்து போன ஒரு வகை காட்டு ஆட்டிலிருந்து தோன்றிய தற்போதைய நவீன் மாட்டினம் மற்றும் ஸ்டெப்பி புல்வெளியின் ஆண் காட்டெருமையின் கலப்பின வகையிலிருந்து தோன்றியதாகும். அந்த கலப்பினமானது கிக்ஸ் காட்டெருமையாக இருக்கலாம் என்று கருதப்படுகிறது. அதற்கு மாற்றாக ப்ளேய்ஸ்டோசின் மரநில காட்டெருமை சிற்றினங்களின் மூதாதையராகக் கருதப்படுகிறது.  
இருபதாம் நூற்றாண்டுகளின் ஆரம்பத்தில் காடுகளில் இவை அழிந்து போகும் வரை வேட்டையாடப்பட்டது, ப்யாலோவெய்ஸா காட்டில் பி.பி*(B.b)* போனாஸிஸ் என்ற சிற்றினத்தின் கடைசி விலங்கு சுட்டுக் கொல்லப்பட்டது. 1927 இல் வடகிழக்கு காகஸஸில் பி.பி*(B.b)* காகஸஸி சிற்றினமும் மத்திய 1800களில் பி.பி*(B.b) ஹஙகாரொரம்* என்ற சிற்றினமும் வேட்டையாடிக் கொல்லப்பட்டது. ப்யாலோவெய்ஸா அல்லது கீழ்நில ஐரோப்பிய காட்டெருமையானது சரணாலயத்தில் உயிரோடு பாதுகாக்கப்பட்டு மறுபடியுமாக ஐரோப்பிய நாடுகளுக்குள்ளாக அறிமுகம் செய்யப்பட்டது. தற்போது அவைகளில் காடுகளில் சஞ்சரித்து வனவிலங்காகவே வாழுகிறது. தற்போது அவைகளுக்கு மனிதர்களைத் தவிர வேறு சில எதிரிகள் மட்டுமே உள்ளனர். இந்த காட்டெருமையைக் குறித்து முதன் முதலில் கார்ல் லின்னேயஸ்தான் 1758 இல் அறிவியல் விளக்கம் கொடுத்தார். பின்னாளில் கொடுக்கப்பட்ட விளக்கங்களின் படி இதுவும் அமெரிக்காவின் காட்டெருமையும் ஒன்றாகக் கருதப்பட்டது. இதை அழிந்துபோன சில கால்நடைகளின் மூதாதையான காட்டு ஆடுகளோடு ஒப்பிட்டு குழப்பக்கூடாது.  
1996 இல் சர்வதேச இயற்கை பாதுகாப்பு குழு இந்த ஐரோப்பிய காட்டெருமையை அழியக் கூடிய நிலையில் உள்ள விலங்கினமாக பட்டியலிட்டது. அதன் பிறகு இதன் வாழும் நிலை எளிதில் பாதிக்கக் கூடிய நிலையை அடைந்தது. பல்லாண்டுகளுக்கு முன்பு விசேஷமாக இடைப்பட்ட காலங்களில் இவை இவைகளின் தோல் மற்றும் கொம்புகளுக்காகப் பயன்பட்டது. கொம்புகள் பானங்கள் நீர் அருந்தும் கருவியாகப் பயன்பட்டது.
# ஐரோப்பியக் காட்டெருமை

## காட்டெருமையைக் குறித்த விளக்கவுரை

இந்தக் காட்டெருமை இனம் ஐரோப்பாவில் வாழும் விலங்கினங்களில் மிகவும் கனமான விலங்காகும். ஐரோப்பியக் காட்டெருமை அதன் 80 முதல் 90 செ.மீ. நீளமுள்ள வால் தவிர 2.1 மீட்டரிலிருந்து 3.1 மீட்டர் நீளம் வரை வளரக்கூடியது, 1.6 இலிருந்து 1.9 மீட்டர் உயரம் வரை வளரக்கூடியது. இதன் குட்டிகள் பிறப்பில் மிகவும் குறைந்த அளவு எடை கொண்டதாகக் காணப் படும். 15கி.கிமிலிருந்து 35கி.கிராம் வரை எடை கொண்டதாகக் காணப்படும். பொலாரஸ் மற்றும் போலந்து நாருவைகளுக்கு இடையில் காணப்படும் ப்யாலோவெய்ஸா காட்டில் காணப்படும் காட்டெருமைகளின் சராசரி எடை 634 கி.கிராம் ஆகும். இவைகள் 400 கி.கிலிருந்து 900 கி.கிராம் வரை எடை கொண்ட எருமைகள் உண்டு. பெண் எருமைகளைன் சராசரி எடை 424 கி.கிராம் ஆகும். 300லிருந்து 540 கி.கிராம் வரை எடை கொண்ட பெண் எருமைகள் உண்டு. மிக அரிதாக 1000 கி.கி அதற்கு சற்றும் கூடுதலாகக் கூட வளரும் காட்டெருமைகள் உண்டு.  
சராசரியாக இவைகள் அமெரிக்க காட்டெருமைகளைக் காட்டிலும் சற்றும் இலேசாகவும் தோள் அளவில் சற்று உயரமாகவும் காணப்படும். அமெரிக்க காட்டெருமைகளோடு ஒப்பிட்டு பார்க்கும் போது இவைகள் கழுத்து, தலை மற்றும் முன் நெற்றிகளில் குட்டை முடி கொண்டவையாகும். ஆனால் இவைகளின் வாலும் கொம்பும் அமெரிக்க காட்டெருமையை விட நீளமானவை ஆகும்
# ஐரோப்பியக் காட்டெருமை

## பெயரிலக்கணக்கம்

வைஸன்ட் என்று சொல்லக்கூடிய நவீன ஆங்கில வார்த்தையானது நவீன ஜெர்மானிய மொழியில் உள்ள வைஸன்ட் என்கிற வார்த்தையிலிருந்து பெறப்பட்டதாகும். (இந்த வார்த்தை பழைய ஜெர்மானிய வார்த்தையான வைஸென்ட் மற்றும் வைசான்ட் அதேப் போல பழைய ஆங்கில வார்த்தை விசென்ட் போன்ற வார்த்தைகளில் இருந்து பெறப்பட்டதாகும்).  
ஆன்கில வார்த்தையான bison என்பது 1611களில் இலத்தீன் மொழியிலிருந்து பெறப்பட்டது ஆகும். இவற்றின் அடிப்படை வார்த்தை ஜெர்மானிய மொழியில் உள்ள வைஸ் (wise - originated from weasel) மற்றும் வீஸலிலிருந்து பெறப்பட்டதாகும். இதன் அர்த்தம் மிருகங்களின் வாசனை என்பதாகும்.
# ஐரோப்பியக் காட்டெருமை

## வரலாறு

வரலாற்றுப் பூர்வமாக தாழ்நில ஐரோப்பிய காட்டெருமைகளின் வாழிடமானது வட ஐரோப்பாவின் தாழ்நிலங்களான மத்திய மாஸிஃபிலிருந்து வோல்கா ஆறு மற்றும் காகஸ் வரை நீண்டுள்ளது. ஒருவேளை முன்பு இவைகள் தற்போதைய இரஷ்ய கூட்டமைப்பின் ஆசிய பாகத்தில் வாழ்ந்திருக்கலாம் என்று கருதப்படுகிறது. இவைகள் ஒருகாலத்தில் தெற்கு சுவீடனிலும் டென்மார்க்கிலும் இருந்ததாக பதிவாகியுள்ளது. ஆனால் பிரித்தானிய தீவுகளிலோ அல்லது இத்தாலியிலொ அல்லது ஐபீரிய தீபகற்பத்திலோ இருந்ததாகப் பதிவுகள் இல்லை. இவைகளின் மூதாதையராகிய அழிந்து போன இனமாகிய பி.பிரிஸ்கஸ் பைஸன் *(B.priscus )* கி.மு. 7000 வருடங்களுக்கு முன்பாக வட அமெரிக்கா மற்றும் யூரேஸியாவில் காணப்பட்டது.